Limbažos

**APSTIPRINĀTS**

ar Limbažu novada domes

22.12.2015.sēdes lēmumu

(protokols Nr.25, 3.§)

**APSTIPRINĀTS**

ar Salacgrīvas novada domes

29.12.2015. lēmumu Nr.445

(protokols Nr.15, 4.§)

*grozījumi izdarīti ar*

*Limbažu novada domes 21.12.2017. sēdes lēmumu (protokols Nr.22, 22.§)*

*un Salacgrīvas novada domes 21.02.2018. sēdes lēmumu Nr.24 (protokols Nr.2, 4.§);*

*Limbažu novada domes 24.10.2019. sēdes lēmumu (protokols Nr.24, 32.§)*

*un Salacgrīvas novada domes \_\_.\_\_.2019. sēdes lēmumu Nr.\_\_ (protokols Nr.\_\_, \_\_.§)*

**LIMBAŽU UN SALACGRĪVAS NOVADU SPORTA SKOLAS UZRAUDZĪBAS PADOMES NOLIKUMS**

*Izdots saskaņā ar likuma „Par pašvaldībām”*

*41.panta pirmās daļas 2.punktu*

1. **VISPĀRĪGIE JAUTĀJUMI**
   1. Nolikums nosaka Limbažu un Salacgrīvas novadu sporta skolas (turpmāk- Sporta skola) Uzraudzības padomes (turpmāk – Uzraudzības padome) statusu, izveidošanas, reorganizācijas un likvidēšanas kārtību, organizatorisko struktūru, uzdevumus, padomes locekļu pienākumus, darbības tiesiskumu un atbildību.
   2. Sporta skolas Uzraudzības padome ir institūcija, kuras mērķis ir veikt Limbažu un Salacgrīvas novadu kopīgās iestādes – Sporta skolas pārraudzību.
   3. Uzraudzības padomi izveido, reorganizē un likvidē Sporta skolas dibinātāji – Limbažu novada un Salacgrīvas novada domes.
   4. Uzraudzības padomes nolikumu apstiprina Sporta skolas dibinātāji.
   5. Uzraudzības padome izmanto Limbažu novada pašvaldības veidlapu un zīmogu.
   6. Uzraudzības padome savā darbībā ievēro Izglītības likumu, Profesionālā izglītības likumu, Sporta likumu, likumu „Par pašvaldībām”, Sporta skolas nolikumu, šo nolikumu un citus Latvijas Republikā spēkā esošos normatīvos aktus.
2. **UZRAUDZĪBAS PADOMES UZDEVUMI UN KOMPETENCE**
   1. Uzraudzības padomes uzdevums ir veikt pārraudzību pār Sporta skolas:
      1. vadību;
      2. izglītības programmu izstrādi un īstenošanu;
      3. darbinieku pieņemšanu un atbrīvošanu no darba;
      4. finanšu un saimniecisko darbību.
   2. Uzraudzības padome savas kompetences ietvaros:
      1. veic Sporta skolas darbības uzraudzību, kontrolējot tās uzdevumu izpildi un pēc nepieciešamības var dot saistošus norādījumus Sporta skolas direktoram;
      2. izskata Sporta skolas gada budžeta projektu iesniegšanai apstiprināšanai Limbažu novada un Salacgrīvas novada domēs;
      3. apstiprina Sporta skolas ikgadējo darbības plānu un gada budžetu;
      4. nosaka Sporta skolas direktora amata algu;
      5. normatīvajos aktos noteiktā kārtībā pieņem darbā, atbrīvo no darba, kā arī disciplināri soda Sporta skolas direktoru;
      6. saskaņo Sporta skolas darbinieku amata vienību un likmju skaitu, darbinieku amata algu apmēru;
      7. saskaņo vecāku līdzfinansējumu, nosaka tā izlietošanas kārtību un sniedz priekšlikumus dibinātājiem saistošo noteikumu par līdzfinansējuma samaksas kārtību izdošanai;
      8. novērtē Sporta skolas darbības rezultātus;
      9. veic citus normatīvajos aktos noteiktos pienākumus;
      10. izskata priekšlikumus un sūdzības par Sporta skolas vadības darbību;
      11. atceļ Sporta skolas direktora rīkojumus, ja tie ir prettiesiski vai izdoti ārpus pilnvarojuma (kompetences) robežām;
      12. saskaņo Sporta skolas slēdzamo līgumu projektus, kuros paredzēts Limbažu un/vai Salacgrīvas pašvaldības līdzfinansējums.

*(grozījumi izdarīti ar Limbažu novada domes 21.12.2017. sēdes lēmumu (protokols Nr.22, 22.§) un Salacgrīvas novada domes 21.02.2018. sēdes lēmumu Nr.24 (protokols Nr.2, 4.§)*

* + 1. apstiprina Sporta skolas audzēkņu skaitu proporcijas noteikšanai Dibinātāju finanšu līdzekļu piešķiršanai pamatbudžetam;

*(grozījumi izdarīti ar Limbažu novada domes 24.10.2019. sēdes lēmumu (protokols Nr.24, 32.§) un Salacgrīvas novada domes \_\_.\_\_.2019. sēdes lēmumu Nr.\_\_ (protokols Nr.\_\_, \_\_.§)*

* + 1. izskata un Dibinātājiem sniedz priekšlikumu par Sporta skolas iesniegumiem papildus finansējuma piešķiršanai pamatbudžetam.

*(grozījumi izdarīti ar Limbažu novada domes 24.10.2019. sēdes lēmumu (protokols Nr.24, 32.§) un Salacgrīvas novada domes \_\_.\_\_.2019. sēdes lēmumu Nr.\_\_ (protokols Nr.\_\_, \_\_.§)*

* 1. Uzraudzības padomei ir tiesības:
     1. pieprasīt un saņemt no Sporta skolas direktora pārskatus par Sporta skolas darbību;
     2. pieprasīt un saņemt no Sporta skolas direktora finanšu informāciju;
     3. pieņemt lēmumus attiecībā uz Sporta skolas direktoru;
     4. uzaicināt piedalīties Uzraudzības padomes sēdēs ar padomdevēja tiesībām ekspertus un speciālistus;
     5. pieprasīt un bez maksas saņemt no Limbažu un Salacgrīvas pašvaldībām Uzraudzības padomes darbam nepieciešamo informāciju.

1. **UZRAUDZĪBAS PADOMES STRUKTŪRA UN DARBA ORGANIZĀCIJA**
   1. Uzraudzības padomes sastāvā ir trīs locekļi:
      1. Limbažu novada domes priekšsēdētāja pirmais vietnieks;
      2. Salacgrīvas novada domes priekšsēdētāja vietnieks attīstības jautājumos;
      3. Limbažu novada domes deleģēta amatpersona.
   2. Uzraudzības padomes priekšsēdētāja pienākumus pilda Limbažu novada domes priekšsēdētāja pirmais vietnieks. Uzraudzības padomes priekšsēdētāja vietnieka pienākumus pilda Salacgrīvas novada domes priekšsēdētāja vietnieks.
   3. Uzraudzības padomes darbu vada Uzraudzības padomes priekšsēdētājs, bet viņa prombūtnē – padomes priekšsēdētāja vietnieks.
   4. Uzraudzības padomes priekšsēdētājs:
      1. apstiprina Uzraudzības padomes sēžu darba kārtību;
      2. sasauc un vada Uzraudzības padomes sēdes;
      3. paraksta Uzraudzības padomes lēmumus, sēžu protokolus un citus dokumentus;
      4. paraksta darba līgumu ar Sporta skolas direktoru;
      5. lemj par ekspertu un speciālistu pieaicināšanu Uzraudzības padomes sēdēs;
      6. savas kompetences ietvaros izdod rīkojumus, sniedz saskaņojumus u.c. Sporta skolas direktoram.
   5. Uzraudzības padomes sēdes ne retāk kā divas reizes gadā sasauc Uzraudzības padomes priekšsēdētājs pēc savas iniciatīvas vai pēc padomes locekļu ierosinājuma.
   6. Uzraudzības padomes sēžu darba kārtībā var iekļaut jautājumus pēc Uzraudzības padomes priekšsēdētāja vai padomes locekļu ierosinājuma, kā arī pēc citu ieinteresēto personu un institūciju ierosinājuma.
   7. Uzraudzības padome ir lemttiesīga, ja tās sēdē piedalās vismaz divi padomes locekļi.
   8. Uzraudzības padome lēmumus pieņem, atklāti balsojot, ar klātesošo padomes locekļu vienkāršu balsu vairākumu. Ja balsis sadalās līdzīgi, izšķirošā – Uzraudzības padomes priekšsēdētāja balss.
   9. Ārkārtas Uzraudzības padomes sēdi var sasaukt Uzraudzības padomes priekšsēdētājs pēc savas iniciatīvas vai ja to pieprasa divi Uzraudzības padomes locekļi.
   10. Uzraudzības padomes locekļa prombūtnes laikā viņu aizstāj cita attiecīgās pašvaldības domes priekšsēdētāja pilnvarotā persona, kura ir tiesīga piedalīties Uzraudzības padomes sēdēs ar tiesībām balsot, uzrādot attiecīgo pilnvaru.
   11. Uzraudzības padomes darba tehnisko nodrošinājumu veic Limbažu novada pašvaldības Administratīvā nodaļa, kura:
       1. paziņo Uzraudzības padomes locekļiem par padomes sēdēm;
       2. tehniski sagatavo dokumentus jautājumu izskatīšanai padomes sēdēs;
       3. nodrošina padomes sēžu protokolēšanu un sagatavo padomes sēžu protokolus;
       4. kārto padomes lietvedību, veic dokumentu uzskaiti un nodrošina to saglabāšanu atbilstoši lietvedības noteikumiem;
       5. sagatavo un izsniedz padomes lēmumus;
       6. veic citus uzdevumus padomes darba tehniskai nodrošināšanai.
   12. Uzraudzības padomes sēde notiek, tās locekļiem piedaloties klātienē. Ja Uzraudzības padomes loceklis nevar ierasties sēdes norises vietā, viņš sēdē var piedalīties attālināti, izmantojot elektronisko sakaru līdzekļus, par to iepriekš informējot pārējos Uzraudzības padomes locekļus.

*(grozījumi izdarīti ar Limbažu novada domes 24.10.2019. sēdes lēmumu (protokols Nr.24, 32.§) un Salacgrīvas novada domes \_\_.\_\_.2019. sēdes lēmumu Nr.\_\_ (protokols Nr.\_\_, \_\_.§)*

* 1. Nepieciešamības gadījumā Uzraudzības padome lēmumu var pieņemt attālināti, nerīkojot sēdi, izmantojot elektronisko sakaru līdzekļus. Šādā gadījumā Uzraudzības padomes loceklim ir tiesības iepazīties ar lēmuma projektu 3 darba dienas iepriekš.

*(grozījumi izdarīti ar Limbažu novada domes 24.10.2019. sēdes lēmumu (protokols Nr.24, 32.§) un Salacgrīvas novada domes \_\_.\_\_.2019. sēdes lēmumu Nr.\_\_ (protokols Nr.\_\_, \_\_.§)*

* 1. Ja lēmums tiek pieņemts attālināti, protokolētājs par piedalīšanos attālināti sagatavo atsevišķu protokolu ar Uzraudzības padomes locekļa balsojumu katrā no jautājumiem, kas tiek pievienots Uzraudzības padomes sēdes protokolam.

*(grozījumi izdarīti ar Limbažu novada domes 24.10.2019. sēdes lēmumu (protokols Nr.24, 32.§) un Salacgrīvas novada domes \_\_.\_\_.2019. sēdes lēmumu Nr.\_\_ (protokols Nr.\_\_, \_\_.§)*

1. **NOSLĒGUMA JAUTĀJUMI**
   1. Nolikums stājas spēkā nākamajā dienā pēc tā apstiprināšanas Limbažu novada un Salacgrīvas novada domes sēdēs.
   2. Ar šī nolikuma spēkā stāšanās brīdi, spēku zaudēLimbažu un Salacgrīvas novadu sporta skolas uzraudzības padomes nolikums, kas apstiprināts ar Limbažu novada domes 2009.gada 17.decembra lēmumu (protokols Nr.16, 9.§) un ar Salacgrīvas novada domes 2009.gada 16.decembra lēmumu Nr.408 (protokols Nr.10, 14.§).

Limbažu novada pašvaldības

Domes priekšsēdētājs D.Zemmers

Salacgrīvas novada domes priekšsēdētājs D.Straubergs